สารกัมมันตภาพรังสีคืออะไร
A.  สารที่สามารถแตกตัวปล่อยรังสีออกจากตัวมันเองได้โดยอัตโนมัติ โดยมีหน่วยที่ใช้เรียกความแรงหรือปริมาณรังสีที่ปล่อยออกมานี้ว่า คิวรี Curie
B. เป็นฮอร์โมนที่หลั่งออกมาจากใต้สมองที่รู้จักกันในชื่อ 'สารสุข' 
C.  โมเลกุลใด ๆ ที่สิ่งมีชีวิตสังเคราะห์ขึ้น รวมทั้ง มหโมเลกุลขนาดใหญ่ 
D. สารที่ร่างกายสร้างขึ้นมาเพื่อทำหน้าที่ที่แตกต่างกันไป
ข้อที่ถูกต้องได้แก่ A.  เนื่องจาก สารกัมมันตภาพรังสี คือ สารที่สามารถแตกตัวปล่อยรังสีออกจากตัวมันเองได้โดยอัตโนมัติ โดยมีหน่วยที่ใช้เรียกความแรงหรือปริมาณรังสีที่ปล่อยออกมานี้ว่า คิวรี Curie ย่อว่า Ci หรือถ้าใช้หน่วยเป็น SI unit International System of measurements จะเรียกว่า เบคเควเร Becquerel ย่อว่า Bq จากที่สารกัมมันตภาพรังสี มีการแตกตัวสลายให้พลังงาน ตัวสารเองเมื่อระยะเวลาผ่านไป ความแรงของการสลายตัวจะค่อยๆลดลง จนในที่สุดจะหมดสภาพการเป็นสารกัมมันตรังสี กลับสู่สภาพการเป็นสารปกติธรรมดา ซึ่งระยะเวลาในการสลายตัวของมันนี้ เรียกว่า ระยะครึ่งชีวิต Half life ซึ่งจะแตกต่างกันในสารกัมมันตภาพรังสีแต่ละชนิด เช่น สารกัมมันตภาพรังสีไอโอดีน เมื่อระยะเวลาผ่านไปประมาณ 3-4 ระยะครึ่งชีวิต ก็จะเสื่อมสลายกาลายเป็น เกลือไอ โอดีนธรรมดาที่ไม่มีรังสี ที่ใช้เป็นยา เป็นต้น ทางการแพทย์นำสารกัมมันตภาพรังสีมาใช้ช่วยในการตรวจวินิจฉัยและรักษาโรค โดยอยู่ในหน่วยงานที่เรียกว่า เวชศาสตร์นิวเคลียร์ Nuclear Medicine ซึ่งเป็นแพทย์เฉพาะทางสาขาหนึ่ง เช่น การตรวจรักษาโรคไทรอยด์โดยยาน้ำแร่รังสีไอโอดีน กัมมันตภาพรังสีไอโอดีน เป็นต้น นอกจากนั้น แพทย์สาขาต่างๆยังนำสารกัมมันตภาพรังสีมาใช้เพื่อการศึกษาวิจัยในด้านต่างๆ เช่น ด้านอาหารและยา เป็นต้น อนึ่ง นอกจากทางการแพทย์แล้ว สารกัมมันตรังสี ยังมีประโยชน์ในด้านเกษตรกรรม และอุตสาหกรรมอาหาร เช่น ในการเปลี่ยนแปลงพันธุกรรมของพืช การฆ่าเชื้อโรคในอาหารและธัญ พืช และการถนอมอาหารให้อยู่ได้นานขึ้น ทั้งอาหารสดและอาหารแห้ง
เภสัชวิทยา Pharmacology